อะเดย์

สัญลักษณ์ของ อะเดย์
อะเดย์ (a day) เป็นนิตยสารเกี่ยวกับเรื่องทั่วไปในสังคมไทยทั้งในอดีตและปัจจุบัน เป็นนิตยสารที่เป็นต้นแบบนิตยสารทางเลือกของวัยรุ่น ถึงขั้นวงการนิตยสารไทยยกให้นิตยสารอะเดย์เป็นดั่งนิตยสาร 'ขวัญใจเด็กแนว' นิตยสารอะเดย์ ผลิตโดย บริษัท เดย์ โพเอทส์ จำกัด (Day Poets Co.,Ltd.) โดยบริษัทก่อตั้งขึ้นโดยบุคคล 3 คน ได้แก่ วงศ์ทนง ชัยณรงค์สิงห์, นิติพัฒน์ สุขสวย และ ภาสกร ประมูลวงศ์ ด้วยความเชื่อที่ว่า "ทำหนังสือเหมือนทำชีวิต"
จนถึง พ.ศ. 2552 ออกมาแล้วมากกว่าหนึ่งร้อยฉบับ รวมทั้งฉบับพิเศษอีก 9 ฉบับ และยังมีนิตยสารในเครือบริษัทเดียวกันอีกสองฉบับคือ นิตยสารสำหรับวัยรุ่นหญิงสาว Knock Knock! และนิตยสารบันเทิงเชิงสาระ Hamburger พร้อมกับได้เปิดสำนักพิมพ์ของตัวเองในนามสำนักพิมพ์อะบุ๊ค (a book)
ต่อมาหลังจาก ทรงกลด บางยี่ขัน ลาออกไปทำนิตยสารออนไลน์ The Cloud ก็ได้ ศิวะภาค เจียรวนาลี มารับหน้าที่บรรณาธิการบริหารตั้งแต่ ฉบับที่ 201 จนถีงฉบับที่ 223 
ตั้งแต่ฉบับที่ 224 จนถึงปัจจุบัน a day อยู่ภายใต้การนำของบรรณาธิการบริหารคนใหม่ จิรเดช โอภาสพันธ์วงศ์ 

**คอลัมน์ต่าง ๆ ในนิตยสารอะเดย์**
นิตยสารอะเดย์แบ่งคอลัมน์ในนิตยสารออกเป็นสามส่วนด้วยกัน ได้แก่- Somebody
** Talking Head -- (ฉบับ ?? - 84) -- คอลัมน์สัมภาษณ์แบบถามตอบที่สั้นกระชับ โดยคำถามจะเป็นคำถามทั่ว ๆ ไปและคำถามกวน ๆ โดยคำถามที่ถามนั้น เป็นคำถามที่แสดงถึงตัวตนและแนวคิดของผู้ถูกสัมภาษณ์ ได้อย่างชัดเจน
** The Outsider -- (ฉบับ ?? - 84) -- คอลัมน์กึ่งสัมภาษณ์กึ่งบทความ ที่นำเสนอบุคคลที่อยู่ทั้งนอกกระแส และในกระแส โดยจะเลือกจากความสามารถ ความคิด รวมทั้งการจับตามองของสังคมด้วย
** Q&A Day -- (ฉบับ ?? - 84) -- คอลัมน์สัมภาษณ์ขนาด 3 - 6 หน้าโดยจะสัมภาษณ์บุคคลที่กำลังเป็นกระแส หรือมีเรื่องราวที่น่าสนใจเหมาะกับวัยรุ่น
** Cover Ground -- (คอลัมน์ไม่ประจำ) -- เป็นคอลัมน์ที่จะมีเฉพาะในฉบับที่มีบุคคลขึ้นปก โดยบทสัมภาษณ์จะพูดถึงสาเหตุที่บุคคลนั้น ๆ ได้ขึ้นปก พร้อมทั้งบทสัมภาษณ์ขนาดความยาวประมาณ 2 - 4 หน้า
** A Day with a View -- (ฉบับ 1 - 84) -- คอลัมน์สัมภาษณ์ขนาด 18 - 24 หน้า โดยเลือกจากบุคคลที่มีจุดเด่นในด้านความคิด การสร้างแรงบัลดาลใจ รวมถึงเป็นบุคคลที่เป็นแบบอย่างที่ดีของสังคม โดยบทสัมภาษณ์จะเปรียบเสมือนการพูดคุยตามปกติ โดยแต่ละคำถามจะเป็นการถามสั้นบ้างยาวบ้าง แต่คำตอบที่ได้มักจะออกมายาวเสมอ
** Ordinary People -- (ฉบับ ?? - 84) -- คอลัมน์สัมภาษณ์คนธรรมดา ๆ สี่คน โดยที่ผู้ที่ถูกสัมภาษณ์นั้นจะมีบางอย่างเกี่ยวข้องกัน เช่นทำงานในสถานที่เดียวกัน ชื่อของอาชีพมีคำที่คล้ายกัน ไล่ไปจนถึงคนที่ทำงานอาชีพเดียวกัน โดยในช่วงแรก ๆ ของคอลัมน์นี้นั้นเป็นลักษณะของบทสัมภาษณ์ที่มีแต่คำตอบ ไม่มีคำถามให้อ่าน แต่ในช่วงหลังคอลัมน์นี้จะเป็นลักษณะของประโยคที่บุคคลนั้น ๆ พูดออกมาแล้วมีคุณค่าและมีแนวคิดมากที่สุดเพียงประโยคเดียวเท่านั้น
** A Pen Interview -- (ฉบับ ?? - 84) -- คอลัมน์สัมภาษณ์ปากกา ดินสอ เครื่องเขียน ของนักเขียนและนักคิดในกระแส เขียนโดย กริชเทพ ศรศิลป์ ลักษณะเป็นบทสัมภาษณ์ที่ไม่สัมภาษณ์เจ้าของดินสอ ปากกาหรือเครื่องเขียนนั้น ๆ แต่กลับไปสัมภาษณ์ปากกา ดินสอ หรือเครื่องเขียนของเจ้าของแทน- Nostalgia- Idea

**ปก อะเดย์ ฉบับต่าง ๆ**
ทรงพล จั่นลา บรรณาธิการศิลปกรรม หรือเป้ง ผู้ออกแบบหัวหนังสือและปกของนิตยสารอะเดย์ เล่าเรื่องหัวหนังสือของอะเดย์ว่า ได้ออกแบบตัวหนังสือมาเป็นสิบ ๆ แบบ รวมทั้งหาฟอนต์แปลก ๆ แต่ยังไงก็ไม่ใช่ เลยกลับมามองที่ตัวเอง แล้วรู้สึกว่าอะเดย์ก็เกิดมาจากกลุ่มคนธรรมดา ๆ ที่ทำนิตยสารธรรมดา ๆ เล่มหนึ่งขึ้นมา แบบหัวหนังสือของอะเดย์ ก็น่าจะดูเรียบง่าย แต่สามารถอยู่ได้นาน ทรงพล จึงเลือกใช้ฟอนต์ Arial Black ที่เป็นฟอนต์มาตรฐานที่มีอยู่ในเครื่องคอมพิวเตอร์ทุกเครื่อง มันดูเรียบง่าย แต่หนักแน่นแข็งแรง เพราะว่าเวลาไปอยู่บนปกหนังสือ มันจะเล็กแน่ ๆ เพราะคำมันน้อย จะขยายใหญ่มากก็ไม่ได้ เพราะถ้าใหญ่ ขนาดพาดเต็มปก ตัว a day สเกลจะใหญ่มาก จึงต้องเล็กหน่อย แล้วก็ให้อยู่บนแถบ เพราะถ้าเล็กปุ๊บ แล้วไม่มีแถบมารองรับมันจะหายไปไม่โดดเด่น
วงศ์ทนง ชัยณรงค์สิงห์ เล่าเรื่องปก นอกจากเนื้อหาในเล่มที่น่าสนใจแล้ว 'หน้าปก' ก็คือหน้าบ้านเบื้องแรกที่ให้ความสำคัญในการเชื้อเชิญให้ผู้อ่านอยากหยิบจับ หรือไม่กวาดสายตาผ่านเลยไปเวลาถูกวางรวมกันอยู่บนแผง ซึ่งปกของอะเดย์นั้น ยืนพื้นอยู่บนเนื้อหาหลัก 3 ส่วนนั่นคือ Idea, Nostalgia และ Somebody ซึ่งกว่าแต่ละปกจะหลุดออกมาได้นั้น ต้องผ่านการประชุมที่เข้มข้นจากทีมงาน 

**รายชื่ออะเดย์ฉบับต่าง ๆ**
นิตยสารอะเดย์ออกมานับตั้งแต่เดือนกันยายน พ.ศ. 2543 จนถึงปัจจุบันรวมทั้งสิ้น 249 ฉบับ ในแต่ละฉบับมีภาพปก เนื้อหาหลัก และรายละเอียดเป็นเอกลักษณ์แตกต่างกัน

**ปี 2543**

**ปี 2544**

**ปี 2545**

**ปี 2546**

**ปี 2547**

**ปี 2548**

**ปี 2549**

**ปี 2550**

**ปี 2551**

**ปี 2552**

**ปี 2553**

**ปี 2554**

**ปี 2555**

**ปี 2556**

**ปี 2557**

**ปี 2558**

**ปี 2559**

**ปี 2560**

**ปี 2561**

**ปี 2562**

**ปี 2563**

**ปี 2564**

**ดูเพิ่ม**

**นิตยสารอะเดย์ ฉบับพิเศษ**
 a day idols พ.ศ. 2545- a day 100 idols ธันวาคม พ.ศ. 2551 
ในวาระครบรอบ 100 ฉบับ- a day legend ตุลาคม พ.ศ. 2553 
ในวาระครบรอบ 10 ปีของการก่อตั้งนิตยสาร

**นิตยสารและสื่อสิ่งพิมพ์ในเครือ**
 a day weekly (ปัจจุบันปิดตัวไปแล้ว)- นิตยสาร แฮมเบอร์เกอร์- นิตยสาร KNOCK KNOCK! (ปัจจุบันปิดตัวไปแล้ว)- นิตยสารรายสัปดาห์แจกฟรี a day BULLETIN- สำนักพิมพ์ อะบุ๊ค- สำนักพิมพ์ Polkadot

**กิจกรรม**
 ไลฟ์ อิน อะเดย์/อะเดย์ ไลฟ์ เฮาส์- อะเดย์ อัลบั้ม

**รายการโทรทัศน์**
 หนึ่งวันเดียวกัน (ปัจจุบันยุติการออกอากาศไปแล้ว)- ดิ ไอดอล คนบันดาลใจ- ขอเปลี่ยน- Hamburger tv- วิจารณ์ส่งเดช- โตแล้วไปไหน- ไทยเท่

**อื่นๆ**
 a day graphic รับออกแบบกราฟิกสื่อสิ่งพิมพ์

**อ้างอิง**

**แหล่งข้อมูลอื่น**
  เว็บไซต์ของสำนักพิมพ์ daypoets-  เว็บไซต์ของสำนักพิมพ์ a book-  รั้วบ้าน a day วงศ์ทนง ชัยณรงค์สิงห์ "ออฟฟิศผมไม่มีระเบียบแต่มีวินัย" บทสัมภาษณ์
หมวดหมู่:นิตยสารในประเทศไทย